open-index/open-wikipedia-markdown huggingface dataset:
Πάτρικ Ντέμπσι

Ο **Πάτρικ Γκάλιν Ντέμπσι** (αγγλικά: *Patrick Galen Dempsey*, 13 Ιανουαρίου 1966) είναι Αμερικανός ηθοποιός και οδηγός αγωνιστικών αυτοκινήτων.

Είναι κυρίως γνωστός για τον ρόλο του στην ιατρική σειρά *[[Grey's Anatomy]]* του ABC, ως ο νευροχειρουργός Derek Shepherd, συμπρωταγωνιστώντας με την Έλεν Πομπέο (Meredith Grey), στους κύκλους 1-11.

## Πρώτα χρόνια
Ο Ντέμπσι γεννήθηκε στο Λέουιστον του Μέιν και μεγάλωσε στις κοντινές κωμοπόλεις των Τέρνερ και Μπάκφιλντ. Έχει δύο μεγαλύτερες αδερφές κι έναν ετεροθαλή αδερφό. Η μητέρα του, Amanda Casson ήταν σχολική γραμματέας και ο πατέρας του, William, ήταν ασφαλιστής.

Στα νιάτα του, ο Ντέμπσι συμμετείχε σε διαγωνισμούς ζογκλερικών. Το 1981 πήρε τη δεύτερη θέση στο διεθνές Πρωτάθλημα Συνδέσμου ζογκλέρ στην κατηγορία των νέων, μετά τον Anthony Gatto, που θεωρείται ο καλύτερος ζογκλέρ όλων των εποχών.

Ο Ντέμπσι διαγνώστηκε με δυσλεξία στην ηλικία των 11 ετών. Έχει αποκαλύψει ότι πιστεύει ότι η δυσλεξία τον έκανε αυτό που είναι σήμερα. Του έδωσε μια προοπτική του να πρέπει συνέχεια να προσπαθεί και ότι τον έχει κάνει να μην εγκαταλείπει ποτέ.

## Προσωπική ζωή
Ο Ντέμπσι έχει παντρευτεί δύο φορές. Στις 24 Αυγούστου 1987, νυμφεύτηκε τη μάνατζερ, ηθοποιό και acting coach του, Rochelle "Rocky" Parker, όταν ήταν εκείνος 21 κι εκείνη 48 ετών. Εμφανίστηκαν μαζί στην ταινία *In the Mood*. Ενώ υπήρχαν φήμες ήταν η καλύτερη φίλη της μητέρας του, εκείνος αποκάλυψε ότι έγινε φίλος με τον γιο της Parker, μόνο μετά τη σχέση του με εκείνη. Το ζευγάρι χώρισε στις 26 Αυγούστου 1994. Η Parker απεβίωσε το 2014.

Στις 31 Ιουλίου 1999, ο Ντέμπσι παντρεύτηκε τη hairstylist και makeup artist, Jillian Fink. Το ζευγάρι έχει τρία παιδιά, την Talula Fyfe (20 Φεβρουαρίου 2002) και τους δίδυμους Sullivan Patrick και Darby Galen (1 Φεβρουαρίου 2007). Τον Ιανουάριο του 2015, η Fink έκανε αίτηση διαζυγίου, όμως το ζευγάρι τα ξαναβρήκε και ακύρωσαν το διαζύγιό τους στις 12 Νοεμβρίου 2016.

## Φιλμογραφία

### Ταινίες

### Τηλεόραση

## Αγωνιστικές καταγραφές

### Επιλεγμένοι αγώνες

‡ Ανεπαρκής για βαθμό.

#### Αποτελέσματα στο 24 Hours of Le Mans

#### Αποτελέσματα στο Complete Rolex Sports Car Series

† Δε συμπλήρωσε επαρκείς γύρους, προκειμένου να σκοράρει.

#### Αποτελέσματα στο Complete Continental Tire Sports Car Challenge

‡ Ο Ντέμπσι ήταν guest οδηγός και ως εκ τούτου δεν μπορούσε να σκοράρει.

#### Αποτελέσματα στο Complete Maserati Trofeo World Series

‡ Ο Ντέμπσι ήταν guest οδηγός και ως εκ τούτου δεν μπορούσε να σκοράρει.

#### Αποτελέσματα στο Complete American Le Mans Series

† Δε συμπλήρωσε επαρκείς γύρους, προκειμένου να σκοράρει.

#### Αποτελέσματα στο Complete United SportsCar Championship

† Δε συμπλήρωσε επαρκείς γύρους, προκειμένου να σκοράρει.

 Σε εξέλιξη

#### Αποτελέσματα στο Complete Porsche Supercup

‡ Ο Ντέμπσι ήταν guest οδηγός και ως εκ τούτου δεν μπορούσε να σκοράρει.

#### Αποτελέσματα στο Complete FIA World Endurance Championship

## Παραπομπές


## Εξωτερικοί σύνδεσμοι
* 

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί παραγωγοί ταινιών
Κατηγορία:Οδηγοί αγωνιστικών αυτοκινήτων
Βάθη Χανίων

Η **Βάθη** (**Κούνενιον** μέχρι το  1957) είναι χωριό και έδρα ομώνυμης κοινότητος του δήμου Κισάμου στην περιφερειακή ενότητα Χανίων της Κρήτης Βρίσκεται 31 χιλιόμετρα νότια από το Καστέλλι Κισσάμου και απέχει 66 χιλιόμετρα από τα Χανιά. Είναι κτισμένο σε υψόμετρο 320 μέτρων.

## Ιστορικά στοιχεία
Στην περιοχή του χωριού έχει τοποθετηθεί η αρχαία ρωμαϊκή πόλη Ιναχώριον. Περίπου 200 μέτρα δυτικά του σημερινού χωριού έχουν εντοπιστεί δύο κιβωτιόσχημοι τάφοι, των οποίων τα κτερίσματα χρονολογήθηκαν στον 4ο αιώνα π.Χ.

Το χωριό αναφέρεται από τον Φραντσέσκο Μπαρότσι το 1577 ως *Aico Crimoni*, στην επαρχία Κισάμου. Στην ενετική απογραφή του 1583 από τον Καστροφύλακα αναφέρεται ως *Aico Cumeni* με 91 κατοίκους και ο Φραντσέσκο Μπαζιλικάτα το 1630 αναφέρει το χωριό ως *Cunenu Aico*. Ο Στέργιος Σπανάκης αναφέρει ότι η ετυμολογία του ονόματος Κούνενι μπορεί να προέρχεται από την λατινική-ιταλική λέξη *cuneo*, η οποία σημαίνει σφήνα. Η λέξη *Aico* χρησιμοποιείται και σε άλλα χωριά της περιοχής και δεν είναι γνωστή η ετυμολογία της.

Το 1881 ανήκε στον δήμο Εννέα Χωριών και σύμφωνα με την απογραφή είχε μαζί με την Τζιτζυφιά 476 κατοίκους, αμιγώς χριστιανούς. Στην απογραφή του 1900 είχε 467 κατοίκους και υπαγόταν στον ίδιο δήμο. Το 1920 είχε οριστεί έδρα ομώνυμου αγροτικού δήμου. Το 1926 ορίστηκε έδρα της κοινότητα Κουνενίου, η οποία, μαζί τον οικισμό, ονομάστηκε κοινότητα Βάθης το 1957, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Ιναχωρίου.

*Δείτε: *'Κοινότητα Βάθης**'

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Αξιοθέατα
μικρογραφία|Οι τοιχογραφίες του 13ου αιώνα στον ναό του Αγίου Γεωργίου
Κοντά στο χώριο σώζονται βυζαντινοί ναοί. Ο ναός του Αγίου Γεωργίου στη συνοικία Βαϊδέδων είναι μονόχωρος καμαρόσκεπος και στο εσωτερικό του σώζονται σε καλή κατάσταση τοιχογραφίες. Σε κάθε πλευρά έχει ένα αψίδωμα. Στο παρελθόν διέθετε νάρθηκα, ο οποίος πλέον έχει καταστραφεί. Με βάση την κτητορική επιγραφή του ναού, οικοδομήθηκε και αγιογραφήθηκε με έξοδα του ιερομόναχου Ιακώβου το έτος ,ςΨ Β (= 6792 = 1284).

Ανάμεσα στις συνοικίες Βαϊδέδων και Τζιγιανά βρίσκεται ο μονόχωρος καμαρόσκεπος ναός του Αρχαγγέλου Μιχαήλ. Στο εσωτερικό του σώζονται σε καλή κατάσταση τοιχογραφίες δύο φάσεων. Η παλαιότερη φάση χρονολογείται από τον 14ο αιώνα και εντοπίζεται στην καμάρα και τους τοίχους του κυρίως ναού και η δεύτερη φάση χρονολογείται στο δεύτερο μισό του 14ου αιώνα και εντοπίζεται στο ιερό. Ανάμεσα στις παραστάσεις βρίσκονται και δύο ασυνήθιστες, μια με τον αρχάγγελο μπροστά στα τείχη της Ιεριχούς και το Θαύμα των Χώνων.

Στη συνοικία Γεωργιλιανά, δίπλα στον κεντρικό δρόμο αλλά σε χαμηλότερο επίπεδο, βρίσκεται ο τοιχογραφημένος ναός του Αγίου Βασιλείου. Πιθανόν χρονολογείται από τους βυζαντινούς χρόνους. Στην κορυφή μικρού υψώματος στη συνοικία Πέρα Κούνενι βρίσκεται ο τοιχογραφημένος ναός του Αγίου Ιωάννη του Θεολόγου.

Στη δημοτική ενότητα του χωριού εντάσσεται η μονή Χρυσοσκαλίτισσας.

## Προσωπικότητες
* Μιχαήλ Καθεκλάς - Έλληνας αγωνιστής στις επαναστάσεις 1821 και 1841.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Κισάμου
Ασωπίδα

Με την ονομασία **Ασωπίς** ή **Ασωπίδα** αναφέρονται:
* Η Ασωπίδα (κόρη του Θέσπιου), πρόσωπο της ελληνικής μυθολογίας, μια από τις Θεσπιάδες.
* Η Ασωπίδα (νύμφη), νύμφη της ελληνικής μυθολογίας, κόρη ου Ασωπού.
Β. Π. Σινγκ Μπαντνόρ

O **Βιτζαγέντρα Παλ Σινγκ Μπαντνόρ** (Παντζάμπι: ਵਿਜੇਂਦਰਪਾਲ ਸਿੰਘ, γεννηθείς την 12η Μαΐου 1948) είναι ένας Ινδός πολιτικός που διατελεί θητεία ως ο 28ος Κυβερνήτης του Παντζάμπ. Την 17η Ιουνίου 2010 εξελέγη μέλος της Ράτζια Σάμπα. Την περίοδο 1999-2009 ήταν βουλευτής στην 14η και την 13η Λοκ Σάμπα του Ινδικού Κοινοβουλίου, ως εκπρόσωπος της εκλογικής περιφέρειας Μπιλβάρα του Ρατζαστάν. Είναι μέλος του πολιτικού Κόμματος Μπαρατίγια Τζανάτα.

## Προσωπική ζωή
Ο Σινγκ γεννήθηκε στην πόλη Μπαντνόρ του Ρατζαστάν, στην οικογένεια των Γκοπαλ ΣΙνγκ και Ρατζ Κανβαρ Ναταβαντ. Έχει λάβει ένα Πτυχίο Τεχνών στα Αγγλικά και στη Διοίκηση Επιχειρήσεων από το Κολέγιο Μάγιο της Ατζμέρ. Την 25η Νοεμβρίου 1978 ο Σινγκ παντρεύτηκε την Άλκα Σινγκ, και μαζί έχουν αποκτήσει έναν γιο και μια κόρη.

## Πολιτική σταδιοδρομία
Την 17η Αυγούστου 2016 ορίστηκε ως Κυβερνήτης του Παντζάμπ.

## Παραπομπές


Κατηγορία:Ινδοί πολιτικοί
Τζιάννι Πουτσίνι

Ο **Τζιάννι Πουτσίνι** (ιταλικά: Gianni Puccini) (9 Νοεμβρίου 1914 - 3 Δεκεμβρίου 1968) ήταν Ιταλός σκηνοθέτης και σεναριογράφος. Έγραψε σενάρια για 32 ταινίες μεταξύ 1940 και 1967 και σκηνοθέτησε επίσης 18 ταινίες μεταξύ 1951 και 1968.

## Ενδεικτική Φιλμογραφία

* *Ossessione* (1943)
* *Tragic Hunt* (1947)
* *Bitter Rice* (1949)
* *Persiane chiuse* (1950)
* *The Captain of Venice* (1951)
* *Rome 11:00* (1952)
* *Days of Love* (1954)
* *Sunset in Naples* (1955)
* *Supreme Confession* (1956)
* *My Wife's Enemy* (1959 )
* *I cuori infranti* (1963)
* *The Seven Cervi Brothers* (1968)

## Εξωτερικοί σύνδεσμοι
* Ο  

## Παραπομπές


Κατηγορία:Ιταλοί σεναριογράφοι
Κατηγορία:Ιταλοί σκηνοθέτες κινηματογράφου
Ντιπονεγκόρο

Ο **Ντιπονεγκόρο** (ινδονησιακά: Pangeran Diponegoro, 11 Νοεμβρίου 1785 στην Ιάβα - 8 Ιανουαρίου 1855 στο Μακασάρ, Ολλανδικές Ανατολικές Ινδίες) είναι ο εθνικός ήρωας της Ινδονησίας και ηγέτης της εξέγερσης της Ιάβας του 1825-1830  κατά των Ολλανδών αποικιοκρατών.

## Βιογραφία
Γεννήθηκε στις 11 Νοεμβρίου 1785 στην πόλη της Γιογκιακάρτας, μέλος της οικογένειας του σουλτάνου Χάμενγκκουμπουβονο Γ΄. Ήταν ο μεγαλύτερος γιος του σουλτάνου. Μετά το θάνατο του πατέρα του το 1814, αναγκάστηκε να εγκαταλείψει το θρόνο υπό την πίεση των Ολλανδών που υποστήριζαν τον αδελφό του . Ο Ντιπονεγκόρο ανησυχούσε από την αποδυνάμωση των θρησκευτικών τελετουργιών στην αυλή του αδελφού του και έδειξε δυσαρέσκεια με την φιλοολλανδική πολιτική της τοπικής δικαστικής εξουσίας. Εκμεταλλευόμενος επιδέξια τη δυσαρέσκεια του πληθυσμού εναντίον των πολιτικών της ολλανδικής αποικιακής διοίκησης, τη μεσαιωνική διάθεση και το σύνθημα του ιερού πολέμου της τζιχάντ, έφερε ένα μέρος των φεουδαρχών και της αγροτιάς στο πλευρό του. Έδειξε θάρρος στις μάχες και καθιερώθηκε ως ταλαντούχος διοικητής .

Ο λόγος για τον οποίο ξέσπασε η εξέγερση ήταν η απόφαση των ολλανδικών αποικιακών αρχών να χτίσουν ένα δρόμο ο οποίος θα περνούσε μέσα από τα υπάρχοντα του Πρίγκιπα Ντιπονεγκόρο, δηλαδή μέσα από το έδαφος στο οποίο βρισκόταν το οικογενειακό νεκροταφείο. Στο αρχικό στάδιο του πολέμου, οι δυνάμεις των ανταρτών κατάφεραν να κρατήσουν το κέντρο της Ιάβας και να περικυκλώσουν την Γιογκακάρτα, θέτοντας την υπό πολιορκία. Οι Ολλανδοί δεν ήταν έτοιμοι για στρατιωτική σύγκρουση και υπέστησαν μεγάλες απώλειες . Ωστόσο, ο πρίγκιπας είχε σύντομα δυσκολίες να διατηρήσει τη δύναμή του στο σωστό επίπεδο. Και τα ολλανδικά στρατεύματα, εν τω μεταξύ, έλαβαν ενισχύσεις από το Σουλαουέσι και την Ολλανδία. Στις 25 Σεπτεμβρίου 1825, υπό τη διοίκηση του στρατηγού ντε Κοκ, ολλανδικά στρατεύματα εισέβαλαν στην Γιογκιακάρτα. Από το 1829 ο Ντιπονεγκόρο πλέον είχε χάσει το πλεονέκτημα του και αμυνόταν, χρησιμοποιώντας παρατασιακές μεθόδους πάλης. Στις 28 Μαρτίου 1830, υπέκυψε σε προβοκάτσια, συμφώνησε στην αρχή ειρηνευτικών διαπραγματεύσεων, όπου συνελήφθη και απελάθηκε στο νησί Σουλαουέσι, όπου πέθανε υπό κράτηση στο Μακασάρ στις 8 Ιανουαρίου 1855 . Όσο βρισκόταν εξόριστος στο Μακασάρ έγραψε τις αναμνήσεις του για τον πόλεμο στην εξορία, μια πολύτιμη πηγή για την ιστορία και τον πολιτισμό της Ιάβας στο τέλος του 18ου και στις αρχές του 19ου αιώνα.

## Ονομάστηκαν προς τιμήν του
μικρογραφία|Η παράδοση του πρίγκιπα Ντιπονεγκόρο. 1830

* Ένας από τους κεντρικούς δρόμους της Τζακάρτα έχει ονομαστεί δρόμος Ντιπονεγκόρο.
* Το όνομα της 4ης στρατιωτικής περιφέρειας της Ινδονησίας στην Κεντρική Ιάβα περιλαμβάνει το όνομα του Ντιπονεγκόρο.
* Στο κέντρο της Τζακάρτα το 1965, εγκαταστάθηκε ένα χάλκινο μνημείο προς τιμήν του Ντιπονεγκόρο από τον γλύπτη Κολμπερτάντο.
* Το πανεπιστήμιο του Σεμαράνγκ είναι Πανεπιστήμιο του Ντιπονεγκόρο.

## Παραπομπές


## Εξωτερικοί σύνδεσμοι
* 
* Ένα άρθρο για τον Ντιπονεγκόρο στην Μεγάλη Σοβιετική Εγκυκλοπαίδεια (στα ρώσικα)

Κατηγορία:Εθνικοί ήρωες της Ινδονησίας
Κατηγορία:Εξεγερμένοι
Ασπροκκλήσι Θεσπρωτίας

Το **Ασπροκκλήσι**, επίσημα **Ασπροκκλήσιον**, είναι πεδινό χωριό της περιφερειακής ενότητας Θεσπρωτίας σε υψόμετρο 30 μέτρα.

## Γεωγραφία - Ιστορία
Το Ασπροκκλήσι βρίσκεται προς τα σύνορα της Ελλάδας με την Αλβανία και τα παράλια του Ιονίου πελάγους. Απέχει 12,5 χλμ. Δ.-ΒΔ. από τους Φιλιάτες και 16,5 χλμ. ΒΔ.-Β. από την Ηγουμενίτσα. Το χωριό είναι κτισμένο βόρεια του ποταμού Καλαμά στην κοιλάδα της Σαγιάδας, όπου οι κάτοικοί του καλλιεργούν εσπεριδοειδή (μανταρίνια και πορτοκάλια), ανάμεσα στη Σαγιάδα (ΒΔ.) και τον Σμέρτο (ΝΑ.). Νότια από το Ασπροκκλήσι και στο λόφο της Μαστιλίτσας έχουν βρεθεί ερείπια οικισμού Ελληνιστικών χρόνων. Η εκκλησία του χωριού είναι αφιερωμένη στον Άγιο Γεώργιο  και εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η παλιά ονομασία του χωριού είναι *Λυντζίδα* ή *Λιδίζδα* και έτσι αναφέρεται επίσημα ως οικισμός το 1919 στο ΦΕΚ 184Α-19/08/1919 να ορίζεται έδρα της ομώνυμης κοινότητας του νομού Ιωαννίνων. Το 1927 με το ΦΕΚ 76Α-02/05/1927 μετονομάστηκε σε Ασπροκκλήσι, ενώ το 1927 αποσπάσθηκε από το νομό Ιωαννίνων στο νομό Θεσπρωτίας. Σύμφωνα με το Πρόγραμμα «Καλλικράτης» αποτελεί την τοπική κοινότητα Ασπροκκλησίου που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 488 μόνιμους κατοίκους. Η κοινότητα είναι χαρακτηρισμένη ως αγροτικός πεδινός οικισμός, με έκταση 21,019 χμ² (2011).
## Πληθυσμός

## Εξωτερικοί σύνδεσμοι
* Ασπροκκλήσι και Λιόψη από το https://web.archive.org/web/20191021230955/http://labastia.blogspot.com/

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Ιαπωνική γραμματική

Η ιαπωνική είναι μια συνθετική γλώσσα με ομαλή συγκολλητική μορφολογία υποκειμένου-αντικειμένου-ρήματος, με παραγωγικά και σταθερά στοιχεία. Στη γλωσσική τυπολογία, έχει πολλά χαρακτηριστικά που αποκλίνουν από τις περισσότερες ευρωπαϊκές γλώσσες. Οι φράσεις της έχουν αποκλειστικά τον πυρήνα στο τέλος και οι σύνθετες προτάσεις αποκλειστικώς διακλαδώνουν αριστερόστροφα. Υπάρχουν πολλές τέτοιες γλώσσες, αλλά λίγες μεταξύ των ευρωπαϊκών γλωσσών. Πρόκειται για μια γλώσσα στην οποία εξέχει το θέμα.

## Προτάσεις, φράσεις και λέξεις
Το *κείμενο* (文章 bunshō) αποτελείται από *[[Πρόταση|προτάσεις]]* (文 *bun*), οι οποίες με τη σειρά τους αποτελούνται από *[[Φράση|φράσεις]]* (文節 *bunsetsu*), οι οποίες είναι οι μικρότερες συνεκτικές συνιστώσες του. Όπως και τα κινέζικα και τα κλασσικά κορεάτικα, τα γραπτά ιαπωνικά δεν οριοθετούν τυπικά τις λέξεις με διαστήματα· η συγκολλητική τους φύση καθιστά την έννοια μιας λέξεως μάλλον διαφορετική από τις λέξεις στα ελληνικά. Ο αναγνώστης αναγνωρίζει τους διαχωρισμούς των λέξεων με σημασιολογικά σημάδια και με γνώση της δομής των φράσεων. Οι φράσεις έχουν μία μοναδική λέξη που φέρει το νόημα, ακολουθούμενη από μια σειρά επιθημάτων, βοηθητικών ρημάτων και μορίων για την τροποποίηση του νοήματός της και τον ορισμό του γραμματικού της ρόλου. Στο ακόλουθο παράδειγμα, οι φράσεις υποδεικνύονται με κάθετες γραμμές:
:太陽が｜東の｜空に｜昇る。
:*taiyō ga* | *higashi no* | *sora ni* | *noboru*
:ήλιος ΥΠΟΚΕΙΜΕΝΟ | ανατολή ΚΤΗΤΙΚΗ | ουρανός ΤΟΠΙΚΗ | ανατέλλει
:Ο ήλιος στον ανατολικό ουρανό ανατέλλει.

Μερικοί μελετητές λατινοποιούν τις ιαπωνικές προτάσεις, εισάγοντας κενά μόνο στα όρια των φράσεων (*δηλαδή*, "*taiyō-ga higashi-no sora-ni noboru*"), αντιμετωπίζοντας μια ολόκληρη φράση ως μία λέξη. Αυτό αντιπροσωπεύει μια σχεδόν καθαρά φωνολογική αντίληψη για το πού μια λέξη τελειώνει και πού αρχίζει η επόμενη. Υπάρχει κάποια εγκυρότητα στη λήψη αυτής της προσέγγισης: Φωνολογικά, τα μεταθετικά μόρια συγχωνεύονται με τη δομική λέξη που προηγείται αυτών, και μέσα σε μια *φωνολογική* φράση, ο τόνος μπορεί να έχει το πολύ μία πτώση. Συνήθως, ωστόσο, οι γραμματικοί υιοθετούν μια πιο συμβατική έννοια της *λέξης* (語 *tango*), η οποία επικαλείται τη σημασία και τη δομή των προτάσεων.

## Παραπομπές


Κατηγορία:Ιαπωνική γλώσσα
Κατηγορία:Γραμματική
Μάρκο Λέτο

Ο **Μάρκο Λέτο** (ιταλικά: Marco Leto), (18 Ιανουαρίου 1931 - 21 Απριλίου 2016) ήταν Ιταλός κινηματογραφικός και τηλεοπτικός σκηνοθέτης και σεναριογράφος.
## Βιογραφία
Γεννημένος στη Ρώμη, ο Λέτο ξεκίνησε την καριέρα του  στη δεκαετία του 1950 ως βοηθός σκηνοθέτη σε μεγάλο αριθμό ταινιών. Το 1965 ξεκίνησε μια συνεργασία με τη RAI, για την οποία σκηνοθέτησε αρκετές τηλεοπτικές σειρές και τηλεοπτικές ταινίες. Μετά το γράψιμο ορισμένων σεναρίων, ο Λέτο έκανε το ντεμπούτο του σε σκηνοθεσία ντοκιμαντέρ Black Holiday. 

Στα επόμενα χρόνια συνέχισε να εργάζεται τόσο στον κινηματογράφο όσο και στην τηλεόραση.

### Ενδεικτική Φιλμογραφία

* *Black Holiday* (1973)
* *Al piacere di rivederla* (1976)

### Εξωτερικοί σύνδεσμοι
* Ο  



Κατηγορία:Ιταλοί σεναριογράφοι
Κατηγορία:Ιταλοί σκηνοθέτες κινηματογράφου
Κρήνη των Αμφορέων

Η **Κρήνη των Αμφορέων**, ιταλ. fontana delle Anfore βρίσκεται στην περιοχή Τεστάτσο, νότια της Ρώμης, στην ανατολική ακτή του Τίβερη. Κατασκευάστηκε το 1927 από τον Πιέτρο Λομπάρντι, ο οποίος κέρδισε στον διαγωνισμό του δήμου της Ρώμης το 1924 για μία νέα, τοπική κρήνη. Το σχέδιο του αμφορέα αναφέρεται στο Μόντε Τεστάτσο, ένα τεχνητό ύψωμα από θραύσματα αμφορέων της αρχαιότητας. Ο αμφορέας είναι το σύμβολο της περιοχής.

Αρχικά η κρήνη είχε τοποθετηθεί στην πλατεία Τεστάτσο (τότε πλατεία Μάστρο Τζιόρτζιο), αλλά στα μέσα της δεκαετίας του 1930 μετακινήθηκε στην πλατεία Εμπορίου (piazza dell' Emporio). Όμως το 2012 έκλεισε η παλαιά αγορά του Τεστάτσο και η εκεί πλατεία μετατράπηκε σε ανοικτό χώρο. Άνοιξε πάλι τον Ιανουάριο του 2015 με την αποκατεστημένη κρήνη ξανά στο κέντρο της.

## Αναφορές σε Πηγές
*Thais:Roma-Fountains 
*Comune di Roma - Fontane e Ponti

Κατηγορία:Κρήνες της Ρώμης
Ροδοστίβα Θεσπρωτίας

Η **Ροδοστίβα** ή **Ραδοβίστα** είναι ημιορεινό χωριό της περιφερειακής ενότητας Θεσπρωτίας σε υψόμετρο 190 μέτρα.

## Γεωγραφία - Ιστορία
Η Ροδοστίβα βρίσκεται στα ανατολικά όρια με την περιφερειακή ενότητα Ιωαννίνων σε απόσταση 22 χλμ. Α.-ΝΑ. από τους Φιλιάτες και 26,5 χλμ. ΒΑ. από την Ηγουμενίτσα. Το χωριό είναι κτισμένο στην κοιλάδα του ποταμού Καλαμά και στα δυτικά του. Αναφέρεται επίσημα ως οικισμός το 1919 στο ΦΕΚ 184Α-19/08/1919 να προσαρτάται στην τότε κοινότητα Κοκκινίστης. Σύμφωνα με το Πρόγραμμα «Καλλικράτης» μαζί με τη Γολά αποτελεί την τοπική κοινότητα Γολάς που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 11 μόνιμους κατοίκους.

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Ενρίκο Γκρας

Ο **Ενρίκο Γκρας** (ιταλικά: *Enrico Gras*), (7 Μαρτίου 1919 - 5 Μαρτίου 1981) ήταν Ιταλός σκηνοθέτης και σεναριογράφος, ο οποίος σκηνοθέτησε 22  ταινίες μεταξύ  1941 και 1961.

## Ενδεικτική φιλμογραφία
### Σενάρια
* *Inquietudine*  (1946)

### Σκηνοθεσία
* *Continente perduto*, (1954)
* *L'impero del sole* (1955)
* *Soledad*, (1958)
* *I sogni muoiono all'alba*, (1961)
* *Il Giuseppe* (1938) 
* *Pupila al viento* (1950)
* *Turay, enigma de las llanuras* (1950)
* *José Artigas, Protector de los Pueblos Libres* (1951)
* *Macchu Picchu* (1953)
* *Castilla, soldado de la ley* (1953)
* *El solitario de Sayan* (1954)

### Τηλεόραση
* *Città di domani: a proposito di Brasilia*, (1961)

## Εξωτερικοί σύνδεσμοι
* Ο  

## Παραπομπές


Κατηγορία:Ιταλοί σεναριογράφοι
Κατηγορία:Ιταλοί σκηνοθέτες κινηματογράφου
Έλεβτσι

Το **Έλεβτσι** (σλαβομακεδονικά:Елевци, τουρκικά: Elessa) είναι χωριό στο Δήμο Τσεντάρ Ζούπα της Βόρειας Μακεδονίας. 

## Δημογραφικά στοιχεία
Το χωριό κατοικείται από τουρκόφωνο πληθυσμός, που αποτελείται από Τορμπέσοι. 

Σύμφωνα με την απογραφή του 2002, το χωριό είχε συνολικά 260 κατοίκους. Οι εθνοτικές ομάδες στο χωριό περιλαμβάνουν: 

* Τούρκοι (Τορμπέσοι): 260

## Παραπομπές


Κατηγορία:Χωριά της Βόρειας Μακεδονίας
Κατηγορία:Δήμος Τσεντάρ Ζούπα
Μαρσαλέζικη γλώσσα

Η μαρσαλέζικη γλώσσα (μαρσαλέζικα: Ebon) είναι μια γλώσσα της Ωκεανίας, η οποία ομιλείται αποκλειστικά μόνο στα νησιά Μάρσαλ και από μετανάστες από τα νησιά σε όλο τον κόσμο. Είναι επίσημη γλώσσα των νησιών Μάρσαλ μαζί με τα αγγλικά.

Το 1979, η γλώσσα ομιλούταν από 43.900 άτομα στις νήσους Μάρσαλ. Επίσης ομιλείται στη Ναούρου και τις Ηνωμένες Πολιτείες, φτάνοντας τους 49.550 ομιλητές συνολικά. Μαζί με τα Πονπεϊανά και τα Τσουκέζικα, είναι μια από τις λίγες μικρονησιακές γλώσσες που έχουν χιλιάδες ομιλητές. Έχει δημοσιευθεί ένα λεξικό και τουλάχιστον δύο μεταφράσεις της Βίβλου στα μαρσαλέζικα.

## Παραπομπές


Κατηγορία:Νήσοι Μάρσαλ
Καμίτσανη Θεσπρωτίας

Η **Καμίτσανη** είναι ημιορεινό χωριό της περιφερειακής ενότητας Θεσπρωτίας σε υψόμετρο 420 μέτρα.

## Γεωγραφία - Ιστορία
Η Καμίτσανη βρίσκεται στα σύνορα της Ελλάδας με την Αλβανία, στις νότιες πλαγιές από τα Όρη Τσαμαντά ή Μουργκάνα και σε απόσταση 31,5 χλμ. Β.-ΒΑ. από τους Φιλιάτες. Έχει χαρακτηριστεί από το 1978 με το ΦΕΚ 594Δ - 10/11/1978 ως παραδοσιακός οικισμός. Στην βορινή άκρη του οικισμού και στο δρόμο προς το χωριό Τσαμαντά (σε απόσταση 2 χλμ. ΒΔ.) είναι κτισμένος ο ναός του Αγίου Γεωργίου Καμίτσανης που θεωρείται σημαντικό θρησκευτικό αξιοθέατο της ευρύτερης περιοχής της Ηπείρου. Υπήρξε μετόχι της μονής Γηρομερίου με άγνωστη χρονολογία ίδρυσης, ο ναός που αποτελούσε το καθολικό είναι σταυροειδής εγγεγραμμένος, χρονολογείται στα 1773 και διακοσμείται με αξιόλογες αγιογραφίες του 1789 καθώς και ξυλόγλυπτο τέμπλο (τέλη 18ου αιώνα). Ως οικισμός αναφέρεται επίσημα το 1961 να απογράφεται στην τότε κοινότητα  Τσαμαντά. Σύμφωνα με το Πρόγραμμα «Καλλικράτης» μαζί με τον Τσαναντά αποτελούν την τοπική κοινότητα Τσαμαντά που ανήκει στη δημοτική ενότητα Φιλιατών του δήμου Φιλιατών και σύμφωνα με την απογραφή 2011 έχει πληθυσμό 25 μόνιμους κατοίκους.

## Εξωτερικοί σύνδεσμοι

* Άγιος Γεώργιος Καμίτσανης - Τσαμαντά στο  https://www.youtube.com

## Παραπομπές


Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Φιλιατών
Α.Ε.Κ. (επιτραπέζια αντισφαίριση γυναικών)

Το **τμήμα επιτραπέζιας αντισφαίρισης της ΑΕΚ** είναι ελληνική ομάδα πινγκ-πονγκ που ανήκει στον ομώνυμο σύλλογο.

## Ιστορία
Το 2019 το τμήμα επιτραπέζιας αντισφαίρισης του Συλλόγου, από την πρώτη κιόλας ημέρα των μπαράζ πέτυχε την άνοδο του στην Α2 Εθνική Κατηγορία, για πρώτη φορά στην ιστορία του, όντας πρωταθλήτρια Αττικής στον όμιλο. Τη μεγαλύτερη στιγμή της ζει την επόμενη χρονιά η γυναικεία ομάδα επιτραπέζιας αντισφαίρισης της Α.Ε.Κ. καθώς με άλλες δύο νίκες που σημείωσε στην Α2 Εθνική Κατηγορία, κατέκτησε και μαθηματικά το Πρωτάθλημα και την απευθείας άνοδο στην Α1, για πρώτη φορά στην ιστορία της.

## Τίτλοι

### Πανελλήνιοι
* 1 **Κύπελλο Αττικής**
** 2024
* 1 **Πρωτάθλημα Α2 Εθνικής** 
** 2020
* 1 **Πρωτάθλημα B' Εθνικής** 
** 2019

### Άλλοι
* **2 Πρωταθλήματα Αγγλίας ατομικού χαρακτήρα**
** 2021,2022

## Διοίκηση και τεχνικό επιτελείο

## Η παρουσία στην Α Εθνική Γυναικών

 Την αγωνιστική περίοδο 2020-2021 ακυρώθηκαν όλα τα διασυλλογικά πρωταθλήματα λόγω της πανδημίας του κορωνοϊού.

## Τρέχουσα σύνθεση
Η ομάδα όπως ήταν στις   

## Παραπομπές


## Πηγές
*https://www.onsports.gr/spor/story/664672/pingk-pongk-h-aek-ton-titlo-stin-a2-ethniki-katigoria-gynaikon
*https://www.aek1924.gr/2019/03/17/protathlitria-i-aek-kai-sto-pingk-pongk-gynaikon/

## Εξωτερικοί σύνδεσμοι

*Α.Ε.Κ. Επιτραπέζια Αντισφαίριση | Facebook
*Α.Ε.Κ. - Επίσημος Δικτυακός Τόπος  
*Επίσημος Δικτυακός Τόπος Τμήματος Επιτραπέζιας Αντισφαίρισης Α.Ε.Κ. 

Πινγκ πονγκ
Α.Ε.Κ.
Mahan Kosh

Το ***Guru Shabad Ratnakar Mahan Kosh***, γνωστό με το πιο δημοφιλές όνομά του ***Mahan Kosh***, είναι μια εγκυκλοπαίδεια γραμμένη στα παντζάμπι η οποία συντάχθηκε από τον Καν Σινγκ Νάμπα, έπειτα από έρευνα και επίπονη προσπάθεια δεκατεσσάρων ετών. Αποτέλεσε την πρώτη εγκυκλοπαίδεια στα παντζάμπι και περιέχει περισσότερες από 70.000 λέξεις, με μερικές από αυτές να διαθέτουν επαρκή αναφορά από τα Γκουρού Γκραντ Σαχίμπ, Ντασάμ Γκραντ, Γκουρ Πρατάπ Γκραντ και άλλα βιβλία του Σιχισμού. Θεωρείται ένα πρωτοποριακό έργο όσον αφορά τον αντίκτυπό του μέχρι και σήμερα και το επίπεδο της μελέτης του.

## Λεξικό
Το *Mahan Kosh* περιέχει 64.263 καταχωρήσεις ταξινομημένες σε αλφαβητική σειρά με βάση το Γκουρμούχι, καλύπτοντας θρησκευτικούς και ιστορικούς όρους από τον κανόνα του Σιχισμού. Κάθε καταχώρηση καταγράφει την ετυμολογία και τις διαφορετικές ερμηνείες του όρου «σύμφωνα με τη χρήση του σε διάφορες περιστάσεις σε διάφορα έργα», συνοδευόμενη από παραθέσεις κειμένου.

Όταν η καταχώρηση είναι περσο-αραβικής ή σανσκριτικής προέλευσης, τότε καταγράφονται και στην αυθεντική τους μορφή ώστε οι αναγνώστες να ενημερώνονται για τη σωστή προφορά και έννοιά τους.

## Έκδοση
Καθώς μελετούσε δύο βιβλία, το *Granth Guru Girarth Kos* (1895) του Πάντιτ Τάρα Σινγκ και το *Sri Guru Granth Kos* (1899) του Χαζάρα Σινγκ, ο Καν Σινγκ συνειδητοποίησε πως θα υπήρχε μεγάλη αξία στο να λεξικογραφηθούν λέξεις που εμφανίζονται στα ιστορικά κείμενα των Σιχ, καθώς και στο Γκουρού Γκαρντ Σαχίμπ, επειδή κάτι τέτοιο θα προωθούσε τον αλφαβητισμό και σημαντικές μελέτες στα παντζάμπι.

Στις 12 Μαΐου 1912, παραιτήθηκε από τη θέση που κατείχε στην πολιτεία της Νάμπα και άρχισε να δουλεύει πάνω σε αυτό το εγχείρημα. Ο αρχικός του προστάτης, ο Μαχαραγιάς Μπριτζίνταρ Σινγκ της πολιτείας Φαρίντακοτ, ο οποίος είχε χρηματοδοτήσει προηγουμένως ακαδημαϊκό έργο πάνω στο Γκουρού Γκραντ Σαχίμπ, πέθανε το 1918, ενώ ο άλλος του προστάτης, ο Μαχαραγιάς Ριπουνταμάν Σινγκ, είχε αναγκαστεί να παραιτηθεί από τον θρόνο του το 1923. Τότε, ο Μαχαραγιάς Μπουπίντερ Σινγκ της Πολιτείας Πατιάλα προσφέρθηκε να καλύψει όλο το κόστος της εκτύπωσης του έργου. Ο Καν Σινγκ ολοκλήρωσε το έργο του στις 6 Φεβρουαρίου 1926 και στις 26 Οκτωβρίου 1927, ξεκίνησε η εκτύπωσή του στο Sudarshan Press στην πόλη Αμριτσάρ, το οποίο ανήκε στον ποιητή Ντάνι Ραμ Τσατρίκ. Η πρώτη εκτύπωση, σε τέσσερις τόμους, ολοκληρώθηκε στις 13 Απριλίου 1930.

Έπειτα, το Τμήμα Γλωσσών του Παντζάμπ στην Πατιάλα εξέδωσε το *Mahan Kosh* σε έναν τόμο και από τότε έχει περάσει από τρεις εκδόσεις, με την τελευταία να κυκλοφορεί το 1981. Το Πανεπιστήμιο Παντζάμπι της Πατιάλα, έχει μεταφράσει το έργο και στην αγγλική γλώσσα.

## Παραπομπές


## Εξωτερικοί σύνδεσμοι
* Searchable Mahankosh is now available for Android, Click here to Install
* Mahan Kosh and some other Punjabi dictionaries in searchable form at Sri Granth

Κατηγορία:Σιχισμός
Κατηγορία:Εγκυκλοπαίδειες
Κατηγορία:Πολιτισμός του Παντζάμπ
Φρούριο Γκομπιντγκάρ

Το **φρούριο Γκομπιντγκάρ** είναι ιστορικό φρούριο το οποίο βρίσκεται στο κέντρο της πόλης Αμριτσάρ στο Ινδικό κρατίδιο Παντζάμπ. Προηγουμένως ήταν κατειλημμένο από τον στρατό, αλλά είναι πλέον ανοιχτό για το κοινό από τις 10 Φεβρουαρίου 2017. Σήμερα το φρούριο αναπτύσσεται ως ένα μοναδικό ζωντανό μουσείο, ως αποθετήριο της ιστορίας του Παντζάμπ.

Είναι ευρέως γνωστό ως Μπανγκιάν ντα Κίλα (φρούριο του Μπανγκί). Το Γκομπιντγκάρ κατακτήθηκε και ενισχύθηκε στις αρχές του 19ου αιώνα από τον κυβερνήτη των Σανταβάλι Τζατ Μαχαραγιά Ραντζίτ Σινγκ, παίρνοντας το όνομα του από τον 10ο γκουρού των Σιχ, Γκουρού Γκομπίντ Σινγκ. Το φρούριο είχε πέντε κανόνια, συμπεριλαμβανομένων δύο γνωστών κανονιών Ζαμζάμα. Οι δομές που δημιουργήθηκαν κατά τη διάρκεια αυτής της φάσης ήταν η κυκλική πορεία στο κέντρο του εσωτερικού περιβλήματος, η Τοσαχάνα και οι προμαχώνες.

## Ιστορία
Χτίστηκε αρχικά από τον μαχαραγιά Γκουτζάρ Σινγκ Μπανγκί, τοπικό οπλαρχηγό του 18ου αιώνα. Το φρούριο κατακτήθηκε και ενισχυμένη στις αρχές του 19ου αιώνα από τον Μαχσαραγιά Ραντζίτ Σινγκ, ο οποίος το μετονόμασε προς τιμήν του 10ου γκουρού των Σιχ, Γκουρού Γκομπίντ Σινγκ. Το φρούριο είχε πέντε κανόνια, συμπεριλαμβανομένων δύο κανονιών ζαμζάμα. Το 1805, Ραντζϊτ Σινγκ ενίσχυσε το φρούριο. Ένας από τους κύριους λόγους ανέγερσης του φρουρίου ήταν η διάσωση του Χαρμιντάρ Σαχίμπ και της πόλης από τους εισβολείς. Κατά τη διάρκεια αυτής της φάσης, χτίστηκε τάφρος και πύλες με σύγχρονα σχέδια, ενώ η τάφρος είχε λασπώδη θεμέλια. Το φρούριο ανακαινίστηκε με τη βοήθεια ενός γάλλου αρχιτέκτονα. Έχει αναφερθεί ότι ο μαχαραγιάς Ραντζίτ Σινγκ κρατούσε τον θησαυρό του στη Τοσαχάνα, το οποίο περιλάμβανε το περίφημο Κοχ-ι-νουρ και προμήθειες για στρατό 2000 ατόμων στο φρούριο. Το 1849, οι Βρετανοί κατέλαβαν το φρούριο έκαναν σημαντικές αλλαγές κατά τη διάρκεια της περιόδου. Επίσης, έγιναν σημαντικές αλλαγές στους προμαχώνες και πύλες, ενώ τοποθετήθηκε και νέα τεχνολογία πυρομαχικών.



Κατηγορία:Κτίρια και κατασκευές στο Παντζάμπ (Ινδία)
Ιαπωνική κλίση ρημάτων

Η **κλίση των ρημάτων στην ιαπωνική γλώσσα** είναι η ίδια για όλα τα υποκείμενα, πρώτο πρόσωπο («εγώ», «εμείς»), δεύτερο πρόσωπο («εσύ, εσείς») και τρίτο πρόσωπο («αυτός/αυτή/αυτό» και «αυτοί»), ενικός και πληθυντικός. Η ενεστωτική απλή μορφή (η βασική μορφή) όλων των ρήματα έχει ως κατάληξη το *u*. Στη σύγχρονη ιαπωνική γλώσσα, δεν υπάρχουν ρήματα που τελειώνουν σε *fu*, *pu* ή *yu*, μήτε υπάρχουν ρήματα που τελειώνουν σε *zu* εκτός από ορισμένες μορφές του する (όπως το 禁ず *kin-zu*), και το 死ぬ (しぬ, *shinu*· πεθάνει) είναι το μόνο που τελειώνει σε *nu* στη βασική μορφή.

## Σύνοψη των ρηματικών κλίσεων
Οι κλίσεις των ρημάτων συγκαταλέγονται συχνά σε αυτά που έχουν ως θέμα σύμφωνο (五段動詞 *godandōshi*) (τύπος 1) και σε αυτά που έχουν ως θέμα φωνήεν (μορφές 一段動詞 *ichidandōshi*, いる, *iru* και える *eru*) (τύπος 2). Η απλή μορφή ενός ρήματος τύπου 2 έχει τον ήχο う *u* (*<u>u</u>*, *ts<u>u</u>*, *r<u>u</u>*, *k<u>u</u>*, *g<u>u</u>*, *n<u>u</u>*, *b<u>u</u>*, *m<u>u</u>*, *s<u>u</u>*), η μορφή ～ます *-masu* έχει τον ήχο い *i* (*<u>i</u>*, *ch<u>i</u>*, *r<u>i</u>*, *k<u>i</u>*, *g<u>i</u>*, *n<u>i</u>*, *b<u>i</u>*, *m<u>i</u>*, *sh<u>i</u>*), και η αρνητική μορφή έχει τον ήχο あ *a* (*w<u>a</u>*, *t<u>a</u>*, *r<u>a</u>*, *k<u>a</u>*, *g<u>a</u>*, *n<u>a</u>*, *b<u>a</u>*, *m<u>a</u>*, *s<u>a</u>*). Η δυνητική μορφή έχει τον ήχο え *e* (*<u>e</u>*, *t<u>e</u>*, *r<u>e</u>*, *k<u>e</u>*, *g<u>e</u>*, *n<u>e</u>*, *b<u>e</u>*, *m<u>e</u>*, *s<u>e</u>*) και η εθελούσια μορφή έχει τον ήχο おう *ō* (*<u>ō</u>*, *t<u>ō</u>*, *r<u>ō</u>*, *k<u>ō</u>*, *g<u>ō</u>*, *n<u>ō</u>*, *b<u>ō</u>*, *m<u>ō</u>*, *s<u>ō</u>*).

## Σημειώσεις


Κατηγορία:Ιαπωνική γλώσσα
Κατηγορία:Γραμματική
Συννοσηρότητα

μικρογραφία|Αναλογία ασθενών με καρδιακή ανεπάρκεια με συχνές συννοσηρότητες σε σύγκριση με την αναλογία ασθενών με συννοσηρότητες που τους αποκλείουν από δοκιμές θεραπειών/φαρμάκων.
Η **συννοσηρότητα** εννοείται είτε ως συνύπαρξη δυο νόσων ή δύο παθολογικών καταστάσεων στον ίδιο ασθενή είτε ως συνύπαρξη καταστάσεων που έχουν μεταξύ τους κάποια αιτιολογική σχέση σε επίπεδο αλληλεπίδρασης (π.χ. ψυχολογικές και ψυχιατρικές συνέπειες που έχει μια σωματική νόσος).

Η **συννοσηρότητα** ή **διπλή διάγνωση**, όπως ορίζεται από τον Παγκόσμιο Οργανισμό Υγείας, είναι η συνύπαρξη στο ίδιο άτομο μίας διαταραχής. Αποκλειστικά όσο αφορά τις ψυχότροπες ουσίες, σύμφωνα με το Γραφείο των Ηνωμένων Εθνών για τα Ναρκωτικά και το Έγκλημα, άτομο με διπλή διάγνωση είναι εκείνο «για το οποίο έγινε διάγνωση προβλήματος κατάχρησης αλκοόλ ή ναρκωτικής ουσίας επιπλέον κάποιας άλλης διάγνωσης, συνήθως ψυχιατρικής ασθένειας, π.χ. μανιοκατάθλιψη, σχιζοφρένεια» (UNODCCΡ, 2000).
Η συννοσηρότητα στο πλαίσιο αποκλειστικά της κατάχρησης ουσιών αναφέρεται στην πρόσκαιρη συνύπαρξη δύο ή περισσότερων ψυχιατρικών διαταραχών ή διαταραχών της προσωπικότητας, εκ των οποίων η μία είναι η προβληματική χρήση ουσίας.

## Παραπομπές


Κατηγορία:Ιατρική διάγνωση
Κατηγορία:Ασθένειες
Κατηγορία:Επιδημιολογία
Κατηγορία:Δημόσια Υγιεινή
Ντιάνα Κνέκνα

Η **Ντιάνα Κνέκνα** (ή Φιλίποβα, γεννηθείσα στις 11 Ιουλίου του 1971) είναι Βουλγάρα παίκτρια της αντιπτέρισης, η οποία αγωνίστηκε αργότερα για την Κύπρο. Έχει αγωνιστεί στο διπλό γυναικών στους θερινούς Ολυμπιακούς αγώνες 1992 στη Βαρκελώνη.

## Παραπομπές

Κατηγορία:Κύπριοι αθλητές
Στέλλα Κνέκνα

Η **Στέλλα Κνέκνα** (γεννηθείσα στις 20 Φεβρουαρίου 1993) είναι Κύπρια παίκτρια της αντιπτέρισης. Το 2013, έγινε η φιναλίστ του γυναικείου τουρνουά αντιπτέρισης Σάιπρους Ιντερνάσιοναλ. Συμμετείχε στον τελικό εκπροσωπώντας την Κύπρο με την Μαρία Αβρααμίδου στο διπλό γυναικών, όπου έχασαν από την Ουαλία.

## Παραπομπές


Κατηγορία:Κύπριοι αθλητές
Cyprus Mail

Η **Cyprus Mail** είναι η μόνη αγγλόγλωσση καθημερινή εφημερίδα της Κύπρου. Ιδρύθηκε το 1945. Ισχυρίζεται ότι είναι εντελώς ανεξάρτητη πολιτικά και δεν συνδέεται πολιτικά με κάποιο κόμμα, αν και παρατηρητές την περιγράφουν ως πολιτικά συντηρητική. Δημοσιεύεται καθημερινά (εκτός της Δευτέρας), ενώ το μεγαλύτερο μέρος των άρθρων της είναι διαθέσιμα στην ιστοσελίδα της.

Με την κατάρρευση της Cyprus Times το 1960, η Cyprus Mail παρέμεινε η μόνη αγγλόφωνη εφημερίδα στην Κύπρο μέχρι την ίδρυση της Cyprus Weekly το 1979.

## Κυκλοφορία
Η Cyprus Mail έχει χαμηλή κυκλοφορία (η χαμηλότερη μεταξύ όλων των ημερήσιων εφημερίδων που εκδίδονται στην Κύπρο), πωλώντας πολύ λιγότερα αντίτυπα από εφημερίδες όπως τις *[[Ο Φιλελεύθερος (εφημερίδα)|Ο Φιλελεύθερος]]*, *[[Η Σημερινή]]* και *[[Χαραυγή (εφημερίδα Κύπρου)|Χαραυγή]]*.

## Πολιτικές θέσεις
Στα πρώτα χρόνια της, η Cyprus Mail ήταν ο κύριος αντίπαλος της The Cyprus Times (επίσης γνωστό ως The Times of Cyprus) μιας άλλης αγγλόγλωσσης εφημερίδας κατά την διάρκεια της αγγλοκρατίας στην Κύπρο. Εκείνη την εποχή η Cyprus Mail ήταν κατά της ενώσεως της Κύπρου με την Ελλάδα. Λόγω αυτής της αντίθεσης της στην ένωση, οι Ελληνοκύπριοι είχαν αναπτύξει δυσαρέσκεια εναντίον της, με αποτέλεσμα να την διαβάζουν κυρίως το Βρετανικό αποικιακό διοικητικό και στρατιωτικό προσωπικό.

Τα τελευταία χρόνια, η εφημερίδα τάσσεται υπέρ της λύσης του κυπριακού (για παράδειγμα, υποστήριξε το Σχέδιο Ανάν), κάτι που έχει οδηγήσει στην δημιουργία ισχυρισμών (από άλλες εφημερίδες) περί ανθελληνικής προκατάληψης και "ομαλοποίησης" της τουρκικής κατοχής στο βόρειο τμήμα του νησιού.

## Παραπομπές


Κατηγορία:Εφημερίδες στην αγγλική γλώσσα
Κατηγορία:Εφημερίδες με τόπο έκδοσης την Κύπρο
Πουράν Μπαγκάτ

Ο **Πουράν Μπαγκάτ** ήταν Παντζάμπι ασκητής και Πρίγκιπας της πόλης Σιαλκότ. Σήμερα λατρεύεται επίσης ως Μπάμπα Σαχάζ Νατ Τζι.

## Υπόβαθρο
Ο Πουράν γεννήθηκε από τη Βασίλισσα Ίτσιρα, την πρώτη σύζυγο του Ρατζά Σαλμπάν Κάχλον Έπειτα από εισήγηση των αστρολόγων, ο Πουράν απομακρύνθηκε και μεγάλωσε μακριά από τον Βασιλιά για τα πρώτα δώδεκα χρόνια της ζωής του. Λέγεται πως ο Βασιλιάς δεν μπορούσε να δει το πρόσωπο του γιου του. Ενώ ο Πουράν ήταν μακριά, ο Βασιλιάς παντρεύτηκε ένα νεαρό κορίτσι με το όνομα Λούνα, της οποίας η οικογένεια προερχόταν από χαμηλότερης θέση κάστα. Έπειτα από δώδεκα χρόνια απομόνωσης, ο Πουράν επέστρεψε στο παλάτι. Εκεί, η Λούνα άρχισε να έλκεται ερωτικά από τον Πουράν, με τον οποίο είχαν την ίδια ηλικία. Ως ο θετός γιος της Λούνα, ο Πουράν δεν ενέκρινε τις προθέσεις της και την απέρριψε. Η Λούνα, πληγωμένη, τον κατηγόρησε πως είχε παραβιάσει την τιμή της.

Έπειτα από αυτό, διατάχθηκε ο Πουράν να ακρωτηριαστεί και να εκτελεστεί. Οι στρατιώτες του έκοψαν τα χέρια και τα πόδια και τον πέταξαν στο πηγάδι που βρισκόταν στο δάσος. Μια μέρα, ο Γκουρού Γκόρακνατ περνούσε από εκεί με τους ακολούθους του και άκουσε μια φωνή να έρχεται από το πηγάδι. Τον έβγαλε έξω και αργότερα τον υιοθέτησε, ενώ ο Πουράν έγινε και ο ίδιος γιόγκι.

## Λατρεία
Ο Πουράν, επίσης γνωστός ως Μπάμπα Σαχάζ Νατ Τζι, είναι το ανώτατο κεφάλι των Τζαντίγιαλς, μιας Ινδουιστικής κάστας. Οι Τζαντίγιλας συγκεντρώνονται δύο φορές το χρόνο στο Γκουρού Πουρνιμά και για να προσκυνήσουν τον Πουράν Μπαγκάτ. Ο ναός του Μπάμπα Σαχάζ Νατ Τζι βρίσκεται στο Πακιστάν, αλλά μετά τη διαίρεση της Ινδίας, οι Τζαντίγιαλς έχτισαν έναν δεύτερο ναό στην Τζάντι κοντά στην Χιραναγκάρ, Τζαμού, έναν τρίτο στην Τάραγκαρ κοντά στην Ντιναναγκάρ κι έναν τέταρτο στην Ντοράνγκλα.

Οι οικογένειας Τζαντίγιαλ που προέρχονταν από το Πακιστάν, αγόρασαν τον άμμο εκείνου του ναού και τον χρησιμοποίησαν για να ανοικοδομήσουν έναν μικρό ναό στην Τάραγκαρ. Κόσμος από όλη την Ινδία πηγαίνει εκεί για προσκύνημα.

Επιπρόσθετα, οι Τζαντίγιλας έχτισαν ναούς στην Άγκρα και στην Ούντχαμπουρ. Η πόλη της Ούντχαμπουρ είναι επίσης γνωστή ως Ντεβίκα Νάγκρι. Οι Τζαντίγιαλς γιορτάζουν και λατρεύουν τον Μπάμπα Σαχάζ Νατ Τζι δύο φορές τον χρόνο στα Μπουντ Πουρνιμά και Καρτίκ Πουρνιμά.

## Παραπομπές


Κατηγορία:Πολιτισμός του Παντζάμπ
Ανούσκα Σάρμα

Η **Ανούσκα Σάρμα** (χίντι:अनुष्का शर्मा, Αγιόντα, Ινδία, 1 Μαΐου 1988) είναι Ινδή ηθοποιός, παραγωγός ταινιών και επιχειρηματίας. Αποτελεί μια από τις δημοφιλέστερες και καλύτερα αμειβόμενες προσωπικότητες του Μπόλυγουντ.

## Βιογραφία

### Καριέρα
Η Σάρμα γεννήθηκε την Πρωτομαγιά του 1988 στην πόλη Αγιόντια της πολιτείας Ούταρ Πραντές της Ινδίας και μεγάλωσε στην Μπανγκαλόρ της Καρτανάκα. Κόρη στρατιωτικού, ασχολήθηκε κατά την εφηβεία της ως μοντέλο, προτού τελικά στραφεί στην υποκριτική. Το 2008 πραγματοποίησε το ντεμπούτο της στον κινηματογράφο μέσω της συμμετοχής της στη ρομαντική κομεντί *RNBDJ*, σε σενάριο και σκηνοθεσία του Αντίτια Τσόπρα. Ακολούθησε το 2010 ο πρωταγωνιστικός της ρόλος στην ταινία *Band Baaja Baaraat* μαζί με τον Ρανβίρ Σινγκ. Η ταινία υπήρξε μεγάλη εμπορική επιτυχία κερδίζοντας παράλληλα και τις θετικές γνώμες των κριτικών, ενώ η Σάρμα τιμήθηκε με αρκετά βραβεία και υποψηφιότητες.

Τα επόμενα χρόνια διακρίθηκε για την παρουσία της σε ταινίες όπως η δραματική *Jab Tak Hai Jaan* (2012) του Γιάς Τσόπρα (για την οποία διακρίθηκε στα βραβεία του περιοδικού Filmfare για την καλύτερη γυναικεία ερμηνεία σε βοηθητικό ρόλο), η σάτιρα *PK* (2014) και η περιπέτεια *NH10* (2015). Κατόπιν εμφανίστηκε σε επιτυχίες όπως το δραματικό *Sultan* (2016), το βιογραφικό φιλμ *Sanju*, το *Sui Dhaaga*, η ταινία τρόμου *Pari* (όλα εντός του 2018) κ.ά., αλλά και στην αστυνομική περιπέτεια *Bombay Velvet* που αντιμετωπίστηκε με ανάμεικτες κριτικές και αποτέλεσε εισπρακτική αποτυχία. Παράλληλα με την ηθοποιία, τα τελευταία χρόνια η Σάρμα συμμετείχε στην παραγωγή ταινιών (όπως τα *ΝΗ10*, *Pari* και *Phillauri* το 2017) και σειράς (*Paatal Lok*) μέσω εταιρείας που ανήκει στην ίδια και τον αδελφό της. Το 2018 συμπεριλήφθηκε στη λίστα *30 Under 30 - Asia - Entertainment & Sports 2018* του περιοδικού Forbes.

### Προσωπική ζωή
Η Σάρμα είναι ινδουίστρια. Είναι παντρεμένη από το 2017 με τον συμπατριώτη της και διεθνή αθλητή του κρίκετ, Βιράτ Κολί. Παράλληλα είναι ενεργή σε διάφορες καμπάνιες για τη γυναικεία χειραφέτηση και το δικαίωμα των παιδιών στη μόρφωση, ενώ δραστηριοποιείται και στον τομέα της ευαισθητοποίησης της κοινής γνώμης για τα δικαιώματα των ζώων. Το 2015 συμμετείχε ενεργά μαζί με άλλους ηθοποιούς του Μπόλυγουντ στην καμπάνια συλλογής χρημάτων για τους πληγέντες του σεισμού της 25ης Απριλίου του ίδιου έτους στο Νεπάλ.

## Παραπομπές


Κατηγορία:Ινδές ηθοποιοί
Κατηγορία:Ινδοί παραγωγοί ταινιών
Κατηγορία:Ινδές μοντέλα
Αλέξανδρος Παρθένης

Ο **Αλέξανδρος Παρθένης** (Αθήνα, 1 Αυγούστου 1976) είναι Έλληνας επιχειρηματίας, πρώην μοντέλο, ηθοποιός και παρουσιαστής.

## Βιογραφικό
Γεννήθηκε το 1976 στην Αθήνα όπου και μεγάλωσε. Στα τέλη της δεκαετίας του '90 ξεκίνησε τη καριέρα του στο modeling, δουλεύοντας σε Ελλάδα και εξωτερικό. Μία από τις πιο γνωστές του συνεργασίες ήταν με τον Giorgio Armani. Ακόμη έχει φωτογραφηθεί για πολλά περιοδικά ενώ έχει περπατήσει και σε αρκετές πασαρέλες σχεδιαστών.

Το καλοκαίρι του 2002 έκανε τη πρώτη του τηλεοπτική εμφάνιση ως παρουσιαστής, με την εκπομπή «Καλώς τους» ύστερα από επιλογή της Ρούλας Κορομηλά. Μετά την παρουσία του εκεί δέχτηκε πρόταση από τον σκηνοθέτη Θοδωρή Κωνσταντόπουλο για έναν από τους πρωταγωνιστικούς ρόλους στο καστ της σειράς «Απαγορευμένη Αγάπη» στο MEGA. Τελικά εντάχθηκε στη σειρά τη σεζόν 2002-2003 στο ρόλο του Έκτορα. Η παρουσία του στη σειρά συνεχίστηκε και τα επόμενα τέσσερα χρόνια, μέχρι το 2006 που ολοκληρώθηκε. Ενδιάμεσα, το 2003 πρωταγωνίστησε στην κινηματογραφική ταινία «Η Λίζα και όλοι οι άλλοι» (σκην. Νίκου Περάκη), που σημείωσε μεγάλη εισπρακτική επιτυχία. Τη σεζόν 2006-2007, έπαιξε στο δεύτερο κύκλο της σειράς «Έρωτας» στον ANT1 ενώ την ίδια σεζόν ήταν συμπαρουσιαστής της Σοφίας Αλιμπέρτη στη πρωινή ψυχαγωγική εκπομπή «Καλομελέτα κι έρχεται». Τη σεζόν 2007-2008 έπαιξε στο θέατρο στην παράσταση «Σεσουάρ για δολοφόνους» ενώ έκανε και διάφορες εμφανίσεις στη σειρά «Μαρία η άσχημη». Το 2009 εμφανίστηκε σε κάποια επεισόδια της σειράς «Λόλα» ενώ το 2011 έκανε μία guest εμφάνιση στον τρίτο κύκλο της σειράς «Η Πολυκατοικία».

Επέστρεψε τηλεοπτικά το 2018 συμμετέχοντας στον έκτο κύκλο του reality επιβίωσης «Survivor Greece». Για τις ανάγκες του ταξίδεψε στον Άγιο Δομίνικο όπου παρέμεινε για μία εβδομάδα αποχωρώντας πρώτος, λαμβάνοντας την 32η θέση στην τελική κατάταξη.

## Προσωπική ζωή
Τον Αύγουστο του 2024 παντρεύτηκε την αρχιτέκτονα Βιβή Κωστοπούλου έπειτα από οχτώ χρόνια σχέσης. Στο παρελθόν υπήρξε για τέσσερα χρόνια (2012-2016) παντρεμένος με την αθλήτρια στίβου Κατερίνα Θάνου καθώς και σε σχέση με τις παρουσιάστριες Ναταλία Γερμανού και Σοφία Αλιμπέρτη.

## Φιλμογραφία
### Τηλεόραση

### Κινηματογράφος

## Θεατρογραφία

## Παραπομπές


Κατηγορία:Έλληνες μοντέλα
Κατηγορία:Έλληνες ηθοποιοί τηλεόρασης
Κατηγορία:Συμμετέχοντες στο Survivor Ελλάδας
Όλγα Λοΐζου

Η **Όλγα Λοΐζου** (γεννηθείσα στις 3 Δεκεμβρίου 1961) είναι Κύπρια κολυμβήτρια. Συμμετείχε στη κολύμβηση 100 μέτρων ελεύθερο στους Ολυμπιακούς Αγώνες 1980 στη Μόσχα της Σοβιετικής Ένωσης.

## Παραπομπές


Κατηγορία:Κύπριοι αθλητές της κολύμβησης
Μπαλμπίρ Σινγκ

Ο **Μπαλμπίρ Σινγκ** γεννήθηκε το 1896 στην Κάτρα Γκάρμπα Σινγκ, Αμριτσάρ, ήταν μελετητής του Σιχισμού και αδελφός του Μπάι Βιρ Σινγκ.

## Πρώτα χρόνια και Εκπαίδευση
Ο πατέρας του Μπαλμπίρ Σινγκ, Δρ. Τσαράν Σινγκ, απεβίωσε όταν εκείνος ήταν δώδεκα ετών κι έτσι τον μεγάλωσε ο αδελφός του, Βιρ Σινγκ, τον οποίο και αποκαλούσε πατέρα. Μετά την πρωτοβάθμια εκπαίδευσή του στην Αμριτσάρ, μελέτησε Επιστήμες στο Κυβερνητικό Πανεπιστήμιο της Λαχόρη, ενώ μετέπειτα πήγε στην Αγγλία και απέκτησε Ph.D στη Χημεία στο Πανεπιστήμιο του Λονδίνου. Επέστρεψε στην Ινδία το 1923.

## Εργασία
Μετά την επιστροφή του στην Ινδία, δεν δέχτηκε να δουλέψει για την Κυβέρνηση όπως είχε κανονιστεί για εκείνον. Το 1925 ανέλαβε την πρώτη του δουλειά ως Διευθυντής του Προπαρασκευαστικού Σχολείου του Κέιμπριτζ στην Ντεχραντούμ, θέση στην οποία παρέμεινε έως το 1935. Το 1937, ανέλαβε Διευθυντής της P&S Τράπεζας και το 1947 προάχθηκε σε Διευθύνων Σύμβουλο, θέση που κράτησε μέχρι το 1960.

## Λογοτεχνικό έργο
Τον Μπαλμπίρ Σινγκ τον ενδιέφερε η λογοτεχνία και ήθελε πάντα να βοηθήσει τον αδελφό του στη δουλειά του. Άρχισε να γράφει μια ιστορία για το κίνημα Σινγκ Σαμπά και εξέδωσε επίσης το *Charan Hari Visthar*, ένα βιβλίο σε δύο τόμους που μιλούσε για την ιστορία της ζωής της οικογένειάς του και του πατέρα του. Βοήθησε επίσης τον Μπάι Βιρ Σινγκ στη σύνταξη του *Guru Granth Kosh*. Υπήρξε μελετητής και συγγραφέας αρκετών βιβλίων της φιλοσοφίας της θρησκείας των Σιχ, τόσο στη γλώσσα παντζάμπι όσο και στην αγγλική. Είχε στην κατοχή του μια μεγάλη συλλογή σπάνιων βιβλίων (περίπου 1000) στην κατοικία του στην Ντεχραντούν, γνωστή ως Παντσμπάτι και η οποία έχει μετατραπεί σε βιβλιοθήκη και γκαλερί τέχνης εις μνήμην του, φέροντας το όνομά του.

Μερικά από τα πιο σημαντικά του έργα τα οποία έχουν εκδοθεί είναι:
*Charan Hari Visthar (2 Τόμοι)
*Kalam dee Karamat
*Lambi Nadar
*Shudh Saroop
*Ragmala da Swal
*Kavi Jodh
*Kavi Aalam (English)
*Message of Guru Gobind Singh and other Essays
*Nirukat Sri Guru Granth Sahib

Ένα τριμηνιαίο λογοτεχνικό περιοδικό, το *Panchbati Sandesh*, είχε επίσης ξεκινήσει από τον Μπαλμπίρ Σινγκ, το οποίο συνέχισε να εκδίδει η κόρη του, Μοχιντέρ Καούρ, και μεταγενέστερα το Παντζάμπι Πανεπιστήμιο.

## ''Nirukta Sri Guru Granth Sahib''
Το *Nirukta Sri Guru Granth Sahib* είναι ένα εγκυκλοπαιδικό λεξικό του Γκουρού Γκραντ Σαχίμπ. Αυτό ήταν ένα σημαντικό πρότζεκτ το οποίο ξεκίνησε από τον Μπαλμπίρ Σινγκ. Εξέδωσε τον πρώτο τόμο ενώ βρισκόταν εν ζωή και συνέχισε να δουλεύει πάνω στον δεύτερο μέχρι τον θάνατό του, την 1η Οκτωβρίου 1974, οπότε και είχε ήδη παραδώσει τον τόμο για εκτύπωση μετά τις τελευταίες διορθώσεις. Το Παντζάμπι Πανεπιστήμιο της Πατιάλα, εξέδωσε περαιτέρω άλλους τέσσερις τόμους σύμφωνα με τις κατευθυντήριες γραμμές που εκείνος είχε καθορίσει. Η δουλειά του σχετικά με την έκδοση αυτών των εναπομείναντων τόμων, παραμένει στη βιβλιοθήκη που φέρει το όνομά του, Μπαλμπίρ Σινγκ Σαχίτια Κέντρα.

## Παραπομπές


Κατηγορία:Συγγραφείς του Σιχισμού
Κατηγορία:Μελετητές του Σιχισμού
Κβο βάντις;

[thumb|«[Ντόμινε, κβο βάντις; (Καρράτσι)|Domine quo vadis?», πίνακας του Αννίμπαλε Καρράτσι από το 1602]]
Η φράση ***«Κβο βάντις;»*** (*Quō vādis?*) είναι μια λατινική ερωτηματική φράση που σημαίνει κατά λέξη «πού βαδίζεις;». Μεταφράζεται επίσης συχνά (και ορθότερα) ως «πού πηγαίνεις;» ή παραδοσιακά ως «πού υπάγεις;».

Αυτή η φράση είναι γνωστή από μία χριστιανική παράδοση που αναφέρεται στον Απόστολο Πέτρο: Σύμφωνα με το απόκρυφο βιβλίο *[[Πράξεις του Πέτρου]]* (Κώδικας του Βερτσέλλι XXXV), ο Πέτρος εγκαταλείπει τη Ρώμη φοβούμενος τη θανάτωσή του από το καθεστώς, και στον δρόμο έξω από την πόλη βλέπει έναν άνθρωπο που βαδίζει προς την αντίθετη κατεύθυνση. Από κοντά αναγνωρίζει στο πρόσωπό του τον αναστημένο Ιησού Χριστό. Στη λατινική μετάφραση, ο Πέτρος τον ρωτάει «Κβο βάντις;» και εκείνος αποκρίνεται ότι, καθώς ο Πέτρος εγκατέλειπε το ποίμνιό του, *«Rōmam eō iterum crucifīgī»* (= «Πηγαίνω στη Ρώμη για να σταυρωθώ για δεύτερη φορά»). Μετά το όραμα αυτό, ο Πέτρος βρίσκει το θάρρος να επιστρέψει στην πόλη και να συνεχίσει την αποστολή του. Στο κατά την παράδοση σημείο της συναντήσεως, περίπου 800 μέτρα έξω από την Πύλη του Αγίου Σεβαστιανού, σήμερα ένα μικρό εκκλησάκι θυμίζει το περιστατικό.

Η ερωτηματική φράση «quo vadis» απαντάνται επίσης σε επτά άλλες περιπτώσεις στη λατινική μετάφραση της Βίβλου, τη Βουλγάτα.

## Στον πολιτισμό
Ο Πολωνός συγγραφέας Χένρικ Σιενκιέβιτς έγραψε το ιστορικό επικό μυθιστόρημα *[[Κβο βάντις (μυθιστόρημα)|Κβο βάντις: μια αφήγηση για την εποχή του Νέρωνος]]* (1895), το οποίο με τη σειρά του διασκευάσθηκε αρκετές φορές σε κινηματογραφικές ταινίες, μεταξύ των οποίων ξεχωρίζει η χολυγουντιανή υπερπαραγωγή *[[Κβο Βάντις (ταινία, 1951)|Κβο Βάντις]]* του 1951, που ήταν υποψήφια για οκτώ «Όσκαρ». Το μυθιστόρημα εξάλλου υπήρξε σημαντικός παράγοντας για να βραβευθεί ο Σιενκιέβιτς με το Βραβείο Νόμπελ Λογοτεχνίας το 1905. Περισσότερα στο:

## Δείτε επίσης
* Κβο βάντις (αποσαφήνιση)

## Παραπομπές


Κατηγορία:Λατινικές φράσεις
Κατηγορία:Απόστολος Πέτρος
Γιάννης Βολιώτης

Ο **Γιάννης Βολιώτης** (Έδεσσα, 5 Μαΐου 1986) είναι Έλληνας σεναριογράφος, σκηνοθέτης και παραγωγός.

## Βιογραφικό σημείωμα
Γεννήθηκε στην Έδεσσα κι έχει καταγωγή από τα Ασπρόγεια Φλώρινας. Απόφοιτος του Τμήματος Κινηματογράφου της Σχολής Καλών Τεχνών του Αριστοτελείου Πανεπιστημίου Θεσσαλονίκης το 2010 ενώ παράλληλα παρακολουθούσε μαθήματα στο ΚΘΒΕ με μεταπτυχιακές σπουδές στο  London Film Academy.Έχει επίσης παρακολουθήσει μαθήματα κινηματογράφου με τον Κριστόφ Ζανούσι στην Πολωνία και τον Εμίρ Κουστουρίτσα στη Σερβία.

Από το 2005 εργάζεται στον κλάδο του Οπτικοακουστικού και του Θεάτρου με διάφορες ειδικότητες σε πολυάριθμα project με γνωστούς και καταξιωμένους επαγγελματίες του χώρου και με το Location Management σε ξένες παραγωγές που γυρίζονται στην Ελλάδα. Σκηνοθετεί την πρώτη του μικρού μήκους ταινία με τίτλο "36" το 2008 και αποσπά πολλές διακρίσεις. Ασχολείται με το εκπαιδευτικό πρόγραμμα γνωριμίας των μαθητών με τον κινηματογράφο Πάμε σινεμα; από το 2011 έως το 2016

Επιμελείται και δημιουργεί τρισδιάστα εικονικά σκηνικά για την παράσταση Σμύρνη μου Αγαπημένη της Μιμής Ντενίση στο "Θέατρον" του Ελληνικού Κόσμου του Ιδρύματος Μείζονος Ελληνισμού το 2014. Στο θέατρο κάνει το ντεμπούτο του το 2016 σαν σκηνοθέτης και παραγωγός με Το πορτραίτο του Ντόριαν Γκρέυ στο Θέατρο Βέμπο, μια παράσταση, στην οποία υπογράφει και τη θεατρική διασκευή.

Το 2020 συμμετέχει στη σεναριακή ομάδα της Τίνας Καμπίτση στο σήριαλ του τηλεοπτικού σταθμού Mega με τίτλο "'Έξαψη". Το 2021 συμμετε΄χει στη σεναριακή ομάδα του Γιάννη Σκαραγκά για την καθημερινή σειρά "Το αύριο μας ανήκει". Το 2022 συνεργάζεται με το συγγραφικό δίδυμο των Χάρη Ρώμα και Άννας Χατζησοφιά για τη σειρά του Alpha "Νεοκλασικά" και συνυπογράφει την σειρά "στΟργή" σε  παραγωγή Ajun Medya και σκηνοθεσία Χρίστου Γεωργίου για τον τηλεοπτικό σταθμό ΣΚΑΪ. Το 2023 συμμετέχει στη σεναριακή ομάδα της σειράς "Παραλία" για την Foss Productions για την ΕΡΤ 

## Παραπομπές


## Εξωτερικοί σύνδεσμοι
* 36.Η  μικρού μήκους ταινία με τίτλο "36" στο Youtube.
*  .

Κατηγορία:Έλληνες παραγωγοί
Κατηγορία:Έλληνες σεναριογράφοι
Κατηγορία:Έλληνες σκηνοθέτες